
Hariduse tn 22 maaüksuse munitsipaalomandisse

taotlemine
1. ASJAOLUD JA MENETLUSE KÄIK
Staadioni aluse maa munitsipaliseerimine on ehitiste tõttu pikale veninud.
Lähtudes sellest on spordiehitisele(staadionile) määratud  uus teenindusmaa suurusega 31 500 m2. 

Maa taotletakse munitsipaalomandisse Narva linnale kuuluva ehitise alla ja selle ehitise teenindamiseks. Ehitise kuuluvust Narva linnale tõendab Riikliku Ehitisregister.

2. ÕIGUSLIKUD JÄRELDUSED

Otsuse aluseks on Kohaliku omavalitsuse korralduse seaduse § 22 lõike 1 punkt 37,  Maareformi seaduse § 25 lõige 1, § 28 lõike 1 punkt 1, Vabariigi Valitsuse  02.06.2006.a määruse nr 133 “Maa munitsipaalomandisse andmise kord” § 6 lõige 1, Haldusmenetluse seaduse § 68 lõige 2. 

Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.

Maareformi seaduse § 25 lõike 1 kohaselt munitsipaalomandisse antakse tasuta käesoleva seaduse paragrahvis 28 nimetatud maa. Maareformi seaduse  28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.” 
Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan. 

3. OTSUS

Taotleda üleandmist Narva linna munitsipaalomandisse Hariduse tn 22 maaüksus (lisa1), pindalaga 31 500 m2 , sihtotstarbe sotsiaalmaa, alaliik ühiskondlike hoonete maa.
4. RAKENDUSSÄTTED
4.1.Tunnistada kehtetuks Narva Linnavolikogu 30.11.2006.a otsus nr 200 „Hariduse tn 22 maaüksuse munitsipaalomandisse taotlemine”
4.2. Otsust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

4.3. Otsus jõustub teatavakstegemisest.

